b'\n_START_ARTICLE_\nMikoian-Gur\xc3\xa9vitx MiG-27\n_START_SECTION_\nDescripci\xc3\xb3\n_START_PARAGRAPH_\nEls seus nous requisits t\xc3\xa8cnics, van presentar la necessitat de fer un salt m\xc3\xa9s per a la ind\xc3\xbastria aeron\xc3\xa0utica sovi\xc3\xa8tica. el 1969 comen\xc3\xa7a a dissenyar el MiG-23B, una variant del MiG-23 amb millores per atac a terra. La nova versi\xc3\xb3 tenia una nova secci\xc3\xb3 davantera del fuselatge, amb el nas m\xc3\xa9s curta per a millor visibilitat des de la cabina, semblant al de l\'avi\xc3\xb3 d\'atac angl\xc3\xa8s Sepecat Jaguar. Els costats de la cabina estaven blindats i a la punta s\'allotjava un tel\xc3\xa8metre l\xc3\xa0ser, un radar telem\xc3\xa8tric i un equip de navegaci\xc3\xb3 Doppler. Les preses d\'aire i la tovera, ambdues de perfil variable en el ca\xc3\xa7a de llarg abast MiG-23, van ser reempla\xc3\xa7ades per altres fixes m\xc3\xa9s lleugeres i simples, que si b\xc3\xa9 redu\xc3\xafen la velocitat m\xc3\xa0xima, estalviaven pes. El primer vol d\'aquesta versi\xc3\xb3 es produeix el 1970, i el comen\xc3\xa7ament de la producci\xc3\xb3 el 1971. Aquesta variant MiG-23B aviat \xc3\xa9s substitu\xc3\xafda per la nova variant MiG-23BN._NEWLINE_el 1973 comen\xc3\xa7a a projectar un MiG-23BN amb el sistema de guiat "Kayros", que va esdevenir en el prototip del MiG-27, el qual fa el seu primer vol el 1974. En total la Uni\xc3\xb3 Sovi\xc3\xa8tica va produir 910 MiG-27 de diverses modificacions fins al 1983._NEWLINE_El MiG-27 tamb\xc3\xa9 es va produir per llic\xc3\xa8ncia a l\'\xc3\x8dndia per la firma Hindustan Aeronautics, on se li coneix amb el nom de Bahadur ("Valiente") i va participar en jocs de guerra, combatent contra altres avions ca\xc3\xa7a occidentals._NEWLINE_L\'aparici\xc3\xb3 dels MiG-23BN a Cuba el 1978 va provocar l\'anomenada "Crisi dels MiG-23" amb els Estats Units. Els MiG-23BN van combatre en nombrosos conflictes b\xc3\xa8l\xc2\xb7lics, entre ells en Angola, la guerra entre Iran i l\'Iraq, entre Eti\xc3\xb2pia i Eritrea, el L\xc3\xadban ( 1982). Els MiG-27 tamb\xc3\xa9 van combatre a l\'Afganistan i en Sri Lanka, en ambd\xc3\xb3s casos contra les guerrilles.\n_START_SECTION_\nSri Lanka\n_START_PARAGRAPH_\nEls MiG-27 van entrar en servei l\'any 2000, quan l\'ex\xc3\xa8rcit es reequipa per lluitar contra la guerrilla. Des de llavors han combatut de forma cont\xc3\xadnua, en missions de suport aeri i bombardejant objectius estrat\xc3\xa8gics de la Guerrilla Tamil. L\'agost del 2000, un MiG-27 es va estavellar prop de l\'aeroport de Colombo, matant al pilot ucra\xc3\xafn\xc3\xa8s. Al juliol del 2001, un altre MiG-27 es va perdre, en ser destru\xc3\xaft en la seva base per un atac de la Guerrilla Tamil. Un tercer MiG-27 es va estavellar al mar al juny del 2004.\n_START_SECTION_\n\xc3\x8dndia\n_START_PARAGRAPH_\nEl 27 de maig de 1999, durant l\'enfrontament amb Pakistan, un MiG-27 es va perdre al costat d\'un MiG-21 mentre volaven missions de suport aeri a la zona del Caixmir. Els pilots van saltar: un d\'ells, Flight Lieutenant K. Nachiketa, va ser capturat pels pakistanesos i l\'altre, Sqn. LDR. Ajay Ahuja, va morir en un tiroteig. [3] D\'acord amb la IAF el MiG-27 va patir un incendi al motor mentre volava a gran altitud, admetent que el MiG-21 va ser derrocat per un SAM port\xc3\xa0til.\n_START_SECTION_\nAfganistan\n_START_PARAGRAPH_\nEl MiG-27 va ser utilitzat en els anys finals de la intervenci\xc3\xb3 sovi\xc3\xa8tica a l\'Afganistan. Els avions estaven destinats a la base de Shindand, des d\'on realitzaven operacions d\'atac.\n_START_SECTION_\nUtilitzaci\xc3\xb3 a Televisi\xc3\xb3\n_START_PARAGRAPH_\nEn la s\xc3\xa8rie d\'anime  \xc3\x80rea 88  es pot veure un esquadr\xc3\xb3 de MiG-27 realitzant atacs a baixa cota, demostrant les bones qualitats de govern a baixa cota d\'aquest avi\xc3\xb3.'